system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Marcus Dixon?
assistant
Marcus R. Dixon, jucat de Carl Lumbly, este unul dintre colegii de lucru a lui Sydney Bristow, în serialul Alias.

Biografie
Marcus Dixon este un agent inteligent și puternic; capabil să vorbească fluent mai multe limbi. Totuși, Dixon poate fi foarte emoțional când vine vorba de familia sa, fiind în stare să facă orice pentru a o proteja.

La SD-6, Dixon era partenerul în misiuni a lui Sydney Bristow, dar spre deosebire de Sydney, Dixon nu știa că SD-6 nu era o ramură secretă a CIA. De mai multe ori în timpul primului sezonului, Dixon s-a întrebat de loialitatea lui Sydney, crezând că este un agent dublu, lucru care era adevărat.

După căderea organizației SD-6, Dixon, sub presiunile soției sale, nu a vrut să lucreze pentru CIA, dar când Sydney a fost capturată a fost convins de Vaughn să-l ajute să o salveze și în final să se alăture CIA-ului.

Soția lui Dixon, Diane, a fost omorâtă într-o explozie de mașină, ca răzbunare a lui Arvin Sloane pentru faptul că Dixon i-a omorât din greșeală soția, Emily, într-o misiune CIA. Cei doi copii ai lui Dixon, Robin și Steven, au fost capturați de Legământ, în încercarea de a obține, în mod forțat, un obiect al lui Milo Rambaldi. În timpul celor doi ani când Sydney a dispărut -între sezonul 2 și 3-, Dixon a fost promovat ca director al departamentului CIA, unde Sydney lucra. Dixon a fost unul dintre puținii oameni care au știut că Sydney trăia în acea perioadă.

La începutul sezonului 4, Dixon nu a mai continuat să fie director, deoarece a fost recrutat, ca agent de teren, la Authorized Personnel Only (APO), o ramură secretă a CIA-ului. Cu timpul, s-a implicat într-o relație amoroasă cu directoarea CIA, Chase. Pe parcursul urmăririi lui Arvin Sloane și a Elenei Derevko, a fost împușcat de către Elena și rănit grav, fiind astfel absent de la finalul sezonului -probabil fiind în spital pentru însănătoșire. Atât faptul că a fost rănit, cât și relația sa cu Chase, se pare că au fost uitate la începutul sezonului 5.

Dixon a continuat să fie un agent de teren la APO pe parcursul sezonului 5. În ultimul episod, o secvență din viitor dezvăluie faptul că Dixon a fost promovat din nou la poziția de Director Adjunct (deși nu este explicat dacă APO mai există sau nu). El și-a menținut relația de prietenie cu Vaughn și Sydney. Fiica lor, Isabelle îl numește "Unchiul Dixon" (continuând obiceiul mamei ei de a li se adresa bărbaților la care ține pe numele lor de familie).

Legături externe 
 ABC: Marcus Dixon Profile

Personaje din serialul Alias